钦定古今图书集成/明伦汇编/官常典/第661卷 > 王栋
## 钦定古今图书集成/明伦汇编/官常典/第661卷 > 王栋

按《济南府志》：“栋，泰州人。师事姚江门人王心斋，得正
学。嘉靖乙丑，由乡贡训导泰安，日以濂、洛、关、闽之学
启迪诸生。诸生久泥制举，初不甚解，因出所著《古大
学解》及《一庵会语》十二卷，命诸生昕夕体验。不数月，
咸悦服，佥曰：‘庶不枉过此生’。岱下人士至今知言理
学者自栋始。”